《北山别业三十八咏 其十五 银谷涧空碧亭》
元代·陈樵

水光山绿满阑干，上有琉璃万顷田。水鸟临池青入羽，仙人唾地碧如天。

雨添银谷空中翠，云是茜桃花上烟。只有垂猿无倒景，有时弄月到亭前。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。